Power Rangers Ninja Storm

Power Rangers Ninja Storm on yhdysvaltalainen 38-osainen lasten televisiosarja, joka oli samalla 11. Power Rangers -tuotantokausi. Ninja Storm käytti japanilaisen 26. Super Sentai -sarjan Ninpuu Sentai Hurricanegerin lavaste-, asu- ja kuvamateriaalia. Ninja Storm oli ensimmäinen Uudessa-Seelannissa kuvattu Power Rangers -sarja ja toinen BVS Entertainment in tuottamista sarjoista. Sarjassa oli huomattavia eroja edeltäjiinsä nähden, sillä Power Ranger -ryhmässä oli vain yksi naispuolinen jäsen (samoin oli ollut tosin kymmenosaisessa minisarjassa Mighty Morphin Alien Rangers), se oli ensimmäinen sarja ilman afroamerikkalaista rangeria, ensimmäisen kerran sinisenä rangerina oli nainen ja toisen kerran (ensimmäisen kerran koko kauden ajan) keltaisena rangerina oli mies. Ninja Storm oli myös ensimmäinen kausi, jonka alussa oli vain kolme rangeria. Ninja Stormissa ei ollut myöskään yhteisjaksoa edeltävän kauden rangereiden kanssa toisin kuin viidessä sitä edeltäneessä sarjassa. Sarja esitettiin Yhdysvalloissa 15. helmikuuta 2003 – 15. marraskuuta 2003. Se on esitetty myös Suomessa Jetix-kanavalla. 

 Juoni 
Shane, Tori ja Dustin ovat kolme oppilasta Wind Ninja Academyssä. Eräänä päivänä akatemian sensei otti heidät puhutteluun, kun he jälleen saapuivat myöhässä ninjaharjoituksiinsa. Seuraavana päivänä akatemia kuitenkin joutui karkotetun ninjamestari Lothorin hyökkäyksen kohteeksi ja hän vangitsi kaikki ninjaoppilaat. Vain jälleen myöhästyneet Shane, Tori ja Dustin välttyivät vangitsemiselta ja he onnistuivat pakenemaan marsuksi muutetun senseinsä ja hänen poikansa Camin kanssa maanalaiseen tukikohtaan. Siellä kolmikko sai Wind Morpherit, joiden avulla he pystyivät muuttumaan Wind Rangereiksi ja suojelemaan Blue Bay Harbor -kaupunkia Lothorin hyökkäyksiä vastaan.Power Rangers Ninja Storm: Jakso 1: "Prelude to a Storm" Kun Lothor näytti pystyvänsä suurentamaan hirviöitään rangerit saivat käyttöönsä Ninjazordit, jotka pystyi yhdistymään Storm Megazordiksi.Power Rangers Ninja Storm: Jakso 2: "There's No 'I' In Team" 

Lothor sai apua hetken ajan myös kahdelta Thunder Rangerilta, Blakelta ja Hunterilta, joille hän oli uskotellut rangereiden sensein olleen heidän adoptiovanhempien kuolemien takana. Lothor lähetti uudet liittolaisensa, joilla oli myös omat Thunderzordinsa, taisteluun Wind rangereita vastaan. Thunder Rangerit onnistuivat vangitsemaan Wind Rangereiden sensein, mutta päästivät hänet vapaaksi, kun heidän kuolleet vanhempansa ilmestyivät henkimuodossa kertomaan Lothorin olleen oikeasti syyllinen.Power Rangers Ninja Storm: Jaksot 5-7: "Thunder Strangers I-III" Thunder Rangerit ymmärsivät tehneensä virheen ja liittyivät sen jälkeen Wind Rangereiden rinnalle taisteluun Lothoria vastaan. Thunderzordit ja Ninjazordit pystyivät yhdessä muodostamaan Thunderstorm Megazordin.Power Rangers Ninja Storm: Jakso 13: "Return of Thunder IV" 

Rangereiden menetettyä voimansa Camin täytyi matkustaa ajassa taaksepäin etsimään samurai-amulettia, joka oli hänen äitinsä suvun perhekalleus. Cam sai amuletin itselleen ja palasi nykypäivään Vihreänä Samurai Rangerina omalla zordillaan, Samurai Starilla.Power Rangers Ninja Storm: Jaksot 16-18: "The Samurai's Journey I-III" Myöhemmin Cam löysi kadonneen käärön avulla vielä Lightning Riff Blasterin, jonka avulla rangerit pystyivät tarvittaessa kutsumaan apuun Mighty Mammoth Zordin.Power Rangers Ninja Storm: Jaksot 28-29: "Shimazu Returns I-II" 

Lothor suunnitteli avaavansa Pahuuden syvänteen ja vapauttavansa sen sisältämän pahuuden maailmaan. Viimeisessä taistelussa hän onnistui viemään rangereiden voimat, mutta hävisi rangereiden osaamille ninjataidoille. Hän putosi sen jälkeen syvänteeseen. Taistelun jälkeen voimansa menettäneistä rangereista tuli kouluttajia Wind ja Thunder Ninja Academyihin.Power Rangers Ninja Storm: Jaksot 37-38: "Storm Before the Calm I-II" 

Hahmot
Power Rangerit

Shane Clarke Shane on Punainen Wind Ranger ja rangereiden johtajaPower Rangers | Seasons | Ninja Storm Tarkastettu 31.10.2012 . Hän oli taitava rullalautailija ja yksi kolmesta Lothorin hyökkäyksestä selvinneestä Wind Ninja Academyn oppilaasta. Shanen elementti oli ilma. Myöhemmin Skyla niminen avaruusolio antoi kuollessaan Shanen käyttöön voimakkaan Battlizerin, joka teki Shanesta lähes voittamattomanPower Rangers Ninja Storm: Jaksot 26-27: "Shane's Karma I-II". Häntä näytteli Pua Magasiva.

Tori Hanson Tori on Sininen Wind Ranger. Hän oli taitava lainelautailija ja yksi kolmesta Lothorin hyökkäyksestä selvinneestä Wind Ninja Academyn oppilaasta. Torin elementti oli vesi. Hän oli ihastunut Navy Thunder Rangerina toimineeseen Blakeen. Häntä näytteli Sally Martin. Hän oli ensimmäinen naispuolinen sininen ranger. 

Dustin Brooks Dustin on Keltainen Wind Ranger. Hän oli taitava motocross-ajaja ja yksi kolmesta Lothorin hyökkäyksestä selvinneestä Wind Ninja Academyn oppilaasta. Dustinin elementti oli maa. Hänen oikea nimensä oli Waldo ja hän piti sarjakuvista. Dustin oli rangereista hauskin ja energisin, mutta myös hyväuskoisin ja hyväsydämisin. Häntä näytteli Glenn McMillan.

Hunter Bradley Hunter on Crimson Thunder Ranger. Hän harrasti motocrossia ja oli veljensä Blaken lisäksi ainoa, joka oli selvinnyt Lothorin hyökkäyksestä Thunder Ninja Academyyn. Lothor sai heidät aluksi pitämään Wind Rangereita vihollisinaan. Hunter oli veljeksistä voimakkaampi ja hän hallitsi ukkosen voimat. Hän sai myöhemmin käyttöönsä Ninja Glider Cyclen, joka oli erityinen moottoripyörä ja pystyi muuttumaan myös moottorikäyttöiseksi liitokoneeksiPower Rangers Ninja Storm: Jakso 25: "Brothers In Arms". Hän oli myös ryhmän varajohtaja. Häntä näytteli Adam Tuominen.

Blake Bradley Blake on Navy Thunder Ranger. Hän harrasti motocrossia ja oli adoptioveljensä Hunterin lisäksi ainoa, joka oli selvinnyt Lothorin hyökkäyksestä Thunder Ninja Academyyn. Lothor sai heidät aluksi pitämään Wind Rangereita vihollisinaan. Hän oli ihastunut Sinisenä Wind Rangerina toimineeseen Toriin. Blake hallitsi veljensä tavoin ukkosen voimat. Häntä näytteli Jorgito Vargas Jr.

Cameron "Cam" Watanabe Cam on Vihreä Samurai Ranger. Hän oli Kanoi Watanaben, Wind Ninja Academyn johtajan, poika. Hän vastasi aluksi rangereiden teknisestä puolesta kunnes matkusti ajassa taaksepäin etsimään äitinsä suvun perhekalleutta, joka teki hänestä yhden rangereista. Camilla oli samurain voimat, vaikka hän virallisesti ystäviensä tavoin kouluttautuikin ninjaksi. Häntä näytteli Jason Chan. 

Liittolaiset
Sensei Kanoi Watanabe Wind Ninja Academyn sensei, joka muuttui Lothoria vastaan käydyn taistelun aikana marsuksi. Hän teki Shanesta, Torista ja Dustinista rangereita, vaikka hänen poikansa Cam olikin asiasta aluksi eri mieltä. Viimeisessä jaksossa Kanoi paljasti heille, että erityisessä rullassa oli sanottu, että Shanen, Torin ja Dustinin oli tarkoitus olla Power Rangereita ja pelastaa maailma Pahuuden syvänteeltä. Sensei muuttui kauden lopussa takaisin ihmiseksi. Häntä näytteli Grant McFarland.
Cyber Cam Virtuaalinen versio Camista, joka luotiin toimimaan Camin sijaisena sillä aikaa, kun oikea Cam oli taisteluissa rangerina. Cam ohjelmoi sen aluksi väärin ja muut turhautuivat siihen luultuaan sitä oikeaksi Camiksi. Cyber Cam pyrki olemaan rento, mutta samalla hieman vallaton. Se käytti slangisanoja ja oli kiinnostunut rullalautailusta, surffaamisesta, moottoripyöristä (eli rangereiden harrastuksista). Cyber Cam pyrki olemaan tavallaan oikean Camin vastakohta.Power Rangers Ninja Storm: Jakso 19: "Scent of a Ranger"
Kelly Kelly on "Storm Chargers" -urheiluliikkeen omistaja, jossa Dustin ja myöhemmin myös Hunter ja Blake olivat töissä. Kelly oli rangereiden hyvä ystävä ja he viettivätkin usein vapaa-aikaansa hänen liikkeessään. Häntä näytteli Megan Nicol. 

Viholliset

Lothor Paha ninjamestari, joka tunnettiin aiemmin nimellä Kiya Watanabe. Hän oli sensei Kanoi Watanaben kaksoisveli. Häntä näytteli Grant McFarland.
Marah ja Kapri Kaksi Lothorin siskontyttöä, jotka yleensä kohelsivat yhdessä. Viimeisissä jaksoissa selvisi, että he olivat osittain esittäneet tyhmempiä kuin todellisuudessa olivatkaan.Power Rangers Ninja Storm: Jakso 36: "Down and Dirty" He auttoivat Lothoria hänen suuressa suunnitelmassaan ja halusivat päästä eroon Camista ja senseistä. Viimeisessä jaksossa Lothor kuitenkin aikoi räjäyttää heidät, joten he muuttuivat hyviksi ja auttoivat rangereita. Lopulta he myös liittyivät uusina oppilaina Wind Ninja Academyyn. Heitä näyttelivät Katrina Devine ja Katrina Browne.
Zurgane Lothorin joukkojen ylin kenraali. Hän oli Lothorin uskollinen alamainen, joka vannoi tuhoavansa Power Rangerit. Hänellä oli myös omia zordeja. Myöhemmin Vexacus tuhosi hänetPower Rangers Ninja Storm: Jakso 34: "General Deception II". Äänenä toimi Peter Rowley. 
Choobo Lothorin joukoissa palvellut luutnantti, joka myöhemmin yleni kenraaliksi.Power Rangers Ninja Storm: Jakso 10: "Return of Thunder I" Äänenä toimi Bruce Hopkins.
Vexacus Hai-teemainen avaruuden palkkionmetsästäjä ja Lothorin vannoutunut vihollinen. Hän päätyi työskentelemään Lothorille tarkoituksenaan juonitella samalla häntä vastaan.Power Rangers Ninja Storm: Jaksot 26-27: "Shane's Karma I-II" Hän myös tuhosi Zurganen ja Motodronen.Power Rangers Ninja Storm: Jakso 35: "A Gem of a Day" Äänenä toimi Michael Hurst. 
Motodrone Motodrone oli alun perin Perry, moottoripyöristä paljon tietänyt asiantuntija. Myöhemmin Lothor rakensi uuden Motodronen omaksi kätyrikseen.Power Rangers Ninja Storm: Jakso 25: "Brothers In Arms" Myöhemmin Vexacus tuhosi hänet. Äänenä toimi Craig Parker. 
Shimazu Alun perin patsas, joka sisälsi muinaisen japanilaisen sotaherraklaanin jäänteet. Motodrone herätti sen vahingossa henkiin, jonka jälkeen Shimazu liittyi Lothorin joukkoihin. Myöhemmin Marah ja Kapri tuhosivat sen. Äänenä toimi Jeremy Birchall.
Kelzakit Olivat Lothorin rivisotilaita. 
Kelzak Furiet Olivat vahvempi versio Kelzakeista. Ne oli tehnyt Marahin ystävä Beevil.Power Rangers Ninja Storm: Jakso 22: "All About Beevil"

Zordit

Power Rangers Ninja Stormissa valtaosa zordeista oli Wind ja Thunder Rangereiden ohjaamia mekaanisia eläimiä. Samurai Star oli vihreän Samurai Rangerin ohjaama zord, joka pystyi muuttumaan helikopterimuodosta Megazordiksi. Cam löysi kaupungin alapuolelta myös Mighty Mammoth Zordin, jota ohjattiin Lightning Riff Blasterilla.

Jaksot

 #  Jakson nimi 1  "Prelude to a Storm" 2   "There's No 'I' In Team" 3   "Beauty and the Beach" 4   "Looming Thunder" 5   "Thunder Strangers I" 6   "Thunder Strangers II" 7   "Thunder Strangers III" 8   "Nowhere to Grow" 9   "Snip It, Snip It Good" 10   "Return of Thunder I" 11   "Return of Thunder II" 12   "Return of Thunder III" 13   "Return of Thunder IV" 14   "Boxing Bop-a-Roo" 15   "Pork Chopped" 16   "The Samurai's Journey I" 17   "The Samurai's Journey II" 18   "The Samurai's Journey III" 19   "Scent of a Ranger" 20   "I Love Lothor" 21   "Good Will Hunter" 22   "All About Beevil" 23   "Sensei Switcheroo" 24   "Tongue and Cheek" 25   "Brothers In Arms" 26   "Shane's Karma I" 27   "Shane's Karma II" 28   "Shimazu Returns I" 29   "Shimazu Returns II" 30   "The Wild Wipeout" 31   "Double-Edged Blake" 32   "Eye of the Storm" 33   "General Deception I" 34   "General Deception II" 35   "A Gem of a Day" 36   "Down and Dirty" 37   "Storm Before the Calm I" 38   "Storm Before the Calm II"

Rooleissa

 Lähteet 

Aiheesta muualla
 Power Rangers Ninja Storm (IMDb.com) 

Ninja Storm
Luokka:Power Rangers Ninja Storm
Luokka:2000-vuosikymmenen televisiosarjat